सामना

सामना भारत के महाराष्ट्र राज्य में प्रकाशित होने वाला मराठी समाचारपत्र है। इसका स्वामित्व शिव सेना नामक हिन्दू राष्ट्रवादी दल के हाथ में है। इसे शिव सेना के संस्थापक बाल ठाकरे द्वारा 23 जनवरी 1988 को शुरू किया गया था। संजय राउत इसके कार्यकारी सम्पादक हैं। इसके हिन्दी संस्करण, दोपहर का सामना, को 23 फ़रवरी 1993 को शुरू किया गया था। यह समाचारपत्र अपने स्पष्ट (बेबाक) टिप्पणियों के लिये प्रसिद्ध है। यह सरकार, तंत्र और जनसामान्य से सम्बन्धित किसी भी विषय पर बहुत ही खुले शब्दों में प्रतिक्रिया देता है।